kardosdrur/scandi-wiki huggingface dataset:
Selective Service System

Selective Service System (SSS) er en amerikansk føderal etat, som administrerer landets værnepligtssystem, kaldt Selective Service ("selektionstjeneste"). Systemet indebærer, at alle mænd mellem 18 og 26 år i USA skal registrere sig hos SSS for at give myndighederne et overblik over, hvem som er tilgængelig for militærtjeneste, hvis der opstår en nødssituation.

USA afskaffede værnepligten i 1973, men opretholder Selective Service som en mulighed for at genindføre værnpligt, hvis der skulle udbryde krig, eller hvis USAs forsvar af andre grunde behøver en hurtig udvidelse. En lov om genindførelse af værnepligten skal vedtages af Kongressen.  Selective Service indebærer, at myndighederne hurtigt kan gennemføre en indkaldelse - normalt i form af et lotteri hvis en sådan situation skulle opstå. Sidste gang man benyttede sig af værnepligt i USA, under Vietnamkrigen, blev lotteriet gennemført ved, at man udtrak et antal datoer og indkaldte de unge mænd, som var født på disse datoer.

Referencer

Eksterne henvisninger 
 www.sss.gov

Etableret i 1917
USA's myndigheder
Weede

Weede er en by og en kommune i det nordlige Tyskland, beliggende i Amt Trave-Land under Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Weede ligger lige øst for Bad Segeberg ved motorvejen A 20 mod Lübeck. I kommunen ligger ud over Weede landsbyerne Herrenbranden, Mielsdorf, Söhren og Steinbek. Fra 1916 til 1967 havde Weede jernbanestation på linjen Lübeck-Bad Segeberg.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Wensin

Wensin er en by og en kommune i det nordlige Tyskland, beliggende i Amt Trave-Land under Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Wensin ligger ved nordbredden af Wardersee, omkring otte kilometer nordøst for Bad Segeberg ved Bundesstraße B432 mellem Bad Segeberg og Scharbeutz. I kommunen ligger ud over Wensin, landsbyen Garbek.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Laterale dele af nakkebenet

De Lateral dele af nakkebenet (også kaldet exoccipitals) er placeret på siderne af foramen magnum.

Referencer 

Skelet
Basillære del af nakkebenet

Den Basillære del af nakkebenet  (også basioccipital) strækker sig frem og opad fra foramen magnum, og viser forfra et areal som er mere eller mindre quadrilateral i sin omkreds.

Referencer 

Skelet
Historiske Dage

Historiske Dage er en historisk festival og messe, der afholdes årligt i marts eller april i Øksnehallen i København.

Historiske Dage er et weekendarrangement, der omfatter et historisk marked med formidling af ny viden om gamle begivenheder gennem optræden, debat, samtale, foredrag og historiske shows suppleret med udstillinger, aktiviteter og informationsboder fra museer, arkiver, medier, forlag og foreninger samt forhandlere af historiske varer og produkter.

Festivalen, der blev arrangeret første gang i 2015, arrangeres af Folkeuniversitetet i Aarhus, Emdrup og Herning. Initiativtager til festivalen er redaktør Bjarke Larsen, som sammen med historiker og cand.mag. Henrik Thorvald Rasmussen etablerede festivalen. Bjarke Larsen trak sig i 2019 fra festivalen, som i dag ledes af Rasmussen i samarbejde med Folkeuniversitetet i Aarhus.

Priser og hædersbevisninger 
På Historiske Dage uddeles en række historiske hæderspriser, deriblandt "Årets historiske bog" uddelt af Dansk Historisk Fællesråd, "Årets historiekonkurrence" udskrevet af Historielærerforeningen for gymnasiet og HF samt festivalens egen pris "Historiske Dages Fornyelsespris", der belønner nye former for historisk formidling.

Modtagere af Historiske Dages Fornyelsespris
 2015 - "Århundredets Festival" (arrangeret af Folkeuniversitetet og Aarhus Universitet) vandt 1. præmien med forestillingen "Forestillingen om en historie"
 2016 - Esrum Kloster for udstillingen "Vejen til frelse"
 2017 - Øhavsmuseet i Faaborg med udstillingen "Savn & brand"
 2018 - Museum Lolland-Falster for udstillingen "Museum Obscurum"
 2019 - Aarhus Universitetsforlag for bogserien "100 danmarkshistorier", serveret i små og overkommelige bogbidder, - i 100 bøger á 100 sider udgivet over 8 år med en hver måned
 2020 - ikke uddelt
 2021 - ukendt
 2022 - Koldkrigsmuseum Stevnsfort

Historiske Dage

Referencer

Eksterne henvisninger 

 https://historiskedage.dk - officiel website for Historiske Dage

Historie
Festivaler
Messer
Etableret i 2015
Atlas (anatomi)

I anatomi er atlas (C1) den øverste (første) af de cervikale vertebrae på rygsøjlen.

Den er navngivet efter Atlas fra den græske mytologi, fordi den støtter kroppens "globe", altså hovedet.

Referencer 

Skelet
Cyborg

En cyborg (cybernetic organism, 'kybernetisk organisme') er en blanding af et menneske og en maskine. Selvom at kybernetik eksisterer i virkeligheden, er det mest kendt fra film og science fiction-universet.

Se også 
 Kybernetik

Eksterne henvisninger 

Kybernetik
Foramen magnum

Foramen magnum () er en stor oval åbning (foramen) i nakkebenet (Os occipitale) i kraniet hos mennesker og flere andre dyr. Det er en af flere ovale eller cirkulære åbninger (foramina) i bunden af kraniet. Som forlængelse af medulla oblongata, går medulla spinalis gennem foramen magnum, mens den forlader kraniehulen.

Udover transmissionen fra medulla oblongata og dens membraner, transmitterer foramen magnum også vertebrale arterier, den anteriore og posteriore spinalarterie, de tektorialmembraner og alar ledbåndene. Den transmitterer også spinalkomponenterne af Nervus accessorius ind i kraniet.

Referencer 

Skelet
Westerrade

Westerrade er en by og en kommune i det nordlige Tyskland, beliggende i Amt Trave-Land under Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Westerrade ligger omkring 8 km øst for Bad Segeberg i et skovrigt område syd for Wardersee. Mod syd går motorvejen motorvejen A 20 (tidligere Bundesstraße B 206) fra Bad Segeberg mod Lübeck, Mod nord går B 432 fra Bad Segeberg mod Scharbeutz.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Kaltenkirchen

Kaltenkirchen (kaldenavn: Kaki) er en by og en kommune i det nordlige Tyskland, beliggende under Kreis Segeberg i den sydøstlige del af delstaten Slesvig-Holsten.

Geografi 
Kaltenkirchen ligger 32 kilometer nord for Hamborg ved motorvejen A 7 og ved jernbanen mellem Hamburg-Altona og Neumünster. Det er planlagt at  skal føres til Kaltenkirchen på de samme spor.

Kaltenkirchen er endepunktet i Udviklingsakse Nord i Metropolregion Hamburg. I udkanten af byen ligger bydelene Moorkaten og Heidkaten.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)
 KZ-Gedenkstätte Kaltenkirchen in Springhirsch

Byer i Slesvig-Holsten
Kommuner i Slesvig-Holsten
Byer i Kreis Segeberg
Badmintonligaen

Badmintonligaen er Danmarks bedste badmintonrække for klubhold. Ligaen administreres af Badminton Danmark.

Hold 
I sæsonen 2016/17 deltog følgende ti hold.

 Greve Strands Badmintonklub
 Højbjerg Badmintonklub
 Ikast FS Badminton
 Odense Badmintonklub
 Skovshoved Badminton
 Solrød Strand Badmintonklub
 Team Skælskør-Slagelse
 Vendsyssel Elite Badminton
 Værløse Badminton
 Aarhus Badmintonklub

Eksterne henvisninger 
 Badmintonligaens officielle websted

Badminton i Danmark
Badmintonturneringer
Plus belle la vie

Plus belle la vie (ofte bare omtalt PBLV) er en fransk tv-serie.

Den 11. juli 2008 rundede serien afsnit nummer 1.000, hvilket er første gang for en fransk serie.

Historie
Serien udspiller sig i det imaginære kvarter Mistral i Marseille.

Eksterne henvisninger 
 

Tv-serier fra Frankrig
Nos chers voisins

Nos chers voisins er en fransk tv-serie, der udspiller sig i og omkring beboelsesejendommen 28, rue de la Source.

Eksterne henvisninger 
 

Tv-serier fra Frankrig
Gordon Norrie

Gordon Norrie (født 6. maj 1855 i Helsingør, død 11. oktober 1941) var en dansk militærlæge og medicinhistoriker.

Norrie blev cand. med. 1880 og studerede øjensygdomme specielt. Han blev reservelæge ved Garnisons sygehus 1882—83, korpslæge 1891, overlæge 1907, stabslæge 1911—20. Han ledede Garnisons sygehus øjenklinik 1894—1911, var dettes chef 1911—20 og var formand for Militærlægeforeningen 1913—18. Norrie var tillige dekanatssekretær i Sundhedskollegiet 1901—09 og næstformand for Sundhedsstyrelsen 1909. Som forfatter af medicinhistoriske arbejder har Norrie været meget flittig. Okulister og Oftalmologer i gamle Dage (1893) blev grundlæggende for studiet af landefareriet i Danmark, og i Georg Heuermann 1723—68 (1891) henledte han opmærksomheden på en mand, der i mangt og meget havde været forud for sin tid. I en mængde artikler har Norrie behandlet fakultetsspørgsmål, for eksempel jødernes kamp for adgangen til universitetet og den medicinske doktorgrad (1892), jordemodervæsenets udvikling før Jordemoderkommissionen af 1714 (1895), Jus practicandi og mange andre. Hans bidrag til landets medicinske institutionshistorie (Sundhedskollegiet, de militære sygehuse, Københavns Hospitaler, Garnisons sygehus etc.) har blivende betydning som kildeskrifter, navnlig Københavns Garnisonssygehus 1818—1918 (1918) og Kirurgisk Akademis Historie (3 bind, 1896, 1923). Af et par populære arbejder Vore Børns Øjne, 1894, og Hvad Doktoren fortalte Jens om, hvordan han skulde holde sig rask i Tjenesten (2. oplag 1894) er det sidstnævnte oversat til svensk og af regeringen uddelt i stor mængde til soldaterne. Norrie afgik fra Sundhedsstyrelsen 1927. Han blev formand for Dansk medicinsk-historisk Selskab 1928 og Dr. med. h. c. ved Københavns Universitet 1929.

Kilder

Eksterne henvisninger 
 

 

Militærlæger
Læger fra Danmark
Medicinhistorikere fra Danmark
Æresdoktorer ved Københavns Universitet
Faglitterære forfattere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra Helsingør
Alfred Tofft

Alfred Tofft (født 2. januar 1865 i København, død 30. januar 1931 på Frederiksberg) var en dansk komponist, og kulturanmelder ved Berlingske Tidende.
Han startede som ung en handelsuddannelse, men skiftede allerede som 20 årig til musikken og debuterede i 1887 som organist og komponist i Sankt Johannes Kirken i København. Han blev senere formand for bl.a. Dansk Komponist Forening og KODA.

Alfred Tofft skrev primært vokalmusik, men også klaverstykker. Han skrevet musik til en del af Jeppe Aakjærs sange, med Ole sad på en knold og sang som den mest kendte. Skrev også scenemusik og to operaer

Eksterne henvisninger 

 Alfred Tofft på Den Store Danske

Personer fra København
Komponister fra Danmark
Organister fra Danmark
Musikkritikere fra Danmark
Foreningsformænd fra Danmark
Riddere af Dannebrog
Personer i Kraks Blå Bog (afdøde)
Klein Nordende

Klein Nordende er en by og en kommune i det nordlige Tyskland, beliggende i Amt Elmshorn-Land under Kreis Pinneberg. Kreis Pinneberg ligger i den sydlige del af delstaten Slesvig-Holsten.

Geografi 
Klein Nordende ligger lige syd for Elmshorn. I den vestlige del af kommunen krydser Bundesstraße B 431 i nord-sydlig retning. Mod øst går motorvejen A 23.

Geografi 
Wakendorf ligger omkring ni kilometer sydøst for Bad Segeberg og omkring seks kilometer nord for Bad Oldesloe i nærheden af floden Trave. Den har en lille station på jernbanen Neumünster–Bad Oldesloe.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
William Norrie

William Good Norrie (født 27. maj 1866 i København, død 30. september 1946) var en dansk forfatter og økonomidirektør.

Norrie blev efter uddannelse som landmand student og debuterede 1895 som forfatter med fortællingen En Løsgænger. Blandt hans litterære arbejder, der også omfatter nogle sceniske bearbejdelser, opnåede skuespillet Paa Plads at blive opført på Det kongelige Teater 1919. Norrie var inspektør ved Dagmarteatret 1897—1904 og ved Det ny Teater 1911—1920, inden han 1922 påtog sig den utaknemmelige opgave som økonomidirektør for nationalscenen i praksis at gennemføre de indskrænkninger i teatrets administration, som sparekommissionen havde foreslået og ministeriet godkendt. Ved direktionsforandringen 1924 blev Norrie fra 1. juli samme år udnævnt til enedirektør, hvilket han forblev indtil 1930.

Kilder

Eksterne henvisninger 
 

Det Kongelige Teaters direktører
Dramatikere fra Danmark
Dansksprogede forfattere fra Danmark
Danskere i 1800-tallet
Danskere i 1900-tallet
Personer fra København
Katarina Frostenson

Katarina Frostenson (født 5. marts 1953 i Stockholm) er en svensk digter, forfatter, oversætter, dramatiker og tidligere akademimedlem. Hun tildeltes Nordisk Råds Litteraturpris for 2016.

Frostenson trak sig fra det Det Svenske Akademi i april 2018, da hun blandt andet blev mistænkt for at have misbrugt sin stilling og videregivet oplysninger til sin mand om kommende nobelpristagere.

Frostenson er gift med Jean-Claude Arnault, der vakte skandale i 2018, da han blev anklaget og senere dømt for voldtægt, hvilket fik Det Svenske Akademi til at aflyse uddelingen af Nobels litteraturpris i 2018.

Værker oversat til dansk

Noter 

Digtere fra Sverige
Oversættere fra Sverige
Svensksprogede forfattere fra Sverige
Dramatikere fra Sverige
Modtagere af Nordisk Råds Litteraturpris
Medlemmer af Svenska Akademien
Nanna Bonde

Nanna Bonde (født 18. maj 1993) er en dansk politiker, forhenværende formand for Socialistisk Folkepartis Ungdom (forkortes SFU eller SF ungdom) og folketingskandidat for Socialistisk Folkeparti (SF) i Sydjyllands Storkreds.

Baggrund 
Nanna Bonde er opvokset i Tønder, hvor hun fik sin studentereksamen fra Tønder Gymnasium i 2013. Efter studentereksamen flyttede Nanna Bonde til København for at læse socialvidenskab og journalistik på Roskilde Universitet i 2013. Hun har tidligere blandt andet arbejdet som tjener.

Hun arbejder i dag i lobbyvirksomheden Grace Public Affairs.

Politisk karriere 
Nanna Bonde var distriktssekretær for SFU i Sønderjylland fra 2012 til 2013. Samme periode var hun formand SFU Tønder. Hun var ledelsesmedlem af SF Ungdom fra 2013, til hun i 2015 blev valgt til landsformand for SFU, hvorefter hun tog orlov fra universitetet for at prioritere tiden på ungdomspolitik. I Nanna Bondes formandsperiode har SFU blandt andet ført kampagnerne "Alle mennesker er mennesker" (juli 2016), "Ingen kvaler ungdommen betaler " (maj 2016), "Vi kræver respekt for ungdomsuddannelserne " (december 2015), "Fri os fra de borgerlige " (november 2015) og "Lighed i Sundhed" (august 2015).

Nanna Bonde har to gange som landsformand for SFU deltaget ved Politikens DM i debat og i 2015 gik hun videre til finalerne på Folkemødet på Bornholm. I 2018 blev hun kåret som vinder af DM i debat. 

I august 2018 pegede medlemmer af SF i  Syd- og Sønderjyllands Storkreds ved en urafstemning på tre spidskandidater til det kommende folketingsvalg. Karina Lorentzen fik flest stemmer, efterfulgt af Nanna Bonde og Mikkel Ammitzbøll.

Referencer

Eksterne henvisninger 
 Profil på Twitter
 Profil på Instagram
 Profil på Facebook

Formænd for Socialistisk Folkepartis Ungdom
Lobbyister
Personer fra Tønder
Wien-dokumentet

Wien-Dokumentet er en aftale mellem de deltagende stater i Organisationen for Sikkerhed og Samarbejde i Europa , der har til formål at gennemføre tillids- og sikkerhedsskabende foranstaltninger. Dens bestemmelser, som omfatter en årlig udveksling af militære oplysninger om styrker, der befinder sig i Europa (defineret som Atlanten til Ural), meddelelser for at mindske risikoen for konflikt, herunder konsultation om usædvanlige militære aktiviteter og farlige hændelser, forudgående anmeldelse af visse militære aktiviteter, observation af visse militære aktiviteter, udveksling af årlige kalendere, og overholdelse og verifikation ved inspektions- og evalueringsbesøg. Denne udveksling adskiller sig fra den Globale Udveksling af Militære Oplysninger i, at det er begrænset til styrker i Europa, mens den Globale Udveksling af Militære Oplysninger gælder for alle styrker i de deltagende medlemsstater, hvor end i verden, de er placeret. Den årlige udveksling af oplysninger blev gennemført samtidig med den årlige udveksling af oplysninger i henhold til traktaten vedr.  Konventionelle Styrker i Europa , i Wien, Østrig i december hvert år. Wien-Dokumentet er blevet revideret med jævne mellemrum, og den aktuelle version er 2011-versionen.

Fra 2014 og fremefter har der været frygt for, at Wien-Dokumentet er på nippet til de facto at ophøre med at fungere, ligesom andre våbenkontrol- og sikkerhedsaftaler fortsætter med at bryde sammen på grund af de fortsatte spændinger i Østeuropa. Men Rusland var i stand til at anvende bestemmelserne i Dokumentet i begyndelsen af april 2015 til at tvinge NATO til at acceptere at et russisk inspektionsteam var til stede i Joint Warrior øvelsen ud for Skotlands kyst i 2015.

Noter

Henvisninger 

Folkeret
Troitse-Sergijeva lavra

Troitse-Sergijeva lavra (, ; ) er et største russisk kloster (lavra) og åndeligt center for den russisk-ortodokse kirke i byen Sergijev Posad i Moskva oblast. Sergijev Posad ligger nordøst for Moskva omkring 52 km for MKAD på vejen til Jaroslavl. Klosteret huser i øjeblikket omkring 200 munke.

Troitse-Sergijeva lavra blev optaget på UNESCO's Verdensarvliste i 1993. Ifølge UNESCO er det "et godt eksempel på et velfungerende ortodoks kloster, med militære funktioner typisk for det femtende til attende århundrede, en periode, hvor det udviklede sig. Den vigtigste kirke Lavra (kloster), katedralen af den antagelse (minder om katedralen i Kreml af samme navn) indeholder Boris Godunovs grav. UNESCO fremhæver blandt andet de berømte ikon i Troitse-Sergijeva lavra, der er udført af Andrej Rubljov.

Referencer

Eksterne henvisninger 

Etableret i 1337
Verdensarvsområder i Rusland
Bygninger, konstruktioner og anlæg i Moskva oblast
Torsted Kirke (Ringkøbing-Skjern Kommune)

Torsted Kirke ligger i landsbyen Torsted i Torsted Sogn, Ringkøbing-Skjern Kommune (Ribe Stift). Den ligger lidt syd for Tim Å.

Historie 
Torsted Kirke stammer fra perioden omkring 1150. Den hørte i en periode under herregården Rysensten ved Bøvling. Kirken havde oprindeligt tårn, men dette blev i 1916 revet ned. Kirken er blevet renoveret i midten af det første årti af 2000'erne.

Noter

Eksterne kilder/henvisninger 
 Torsted Kirke hos KortTilKirken.dk

Kirker i Ringkøbing-Skjern Kommune
Kirker i Viborg Stift
Lavra

Ordet lavra () kommer fra   () er en type kloster bestående af en klynge af celler eller huler for eneboere, med en kirke og undertiden et refektorium i centrum.

Den måske mest kendte betydning af ordet er dog den som anvendes indenfor den russisk-ortodokse kirke om de vigtigste klostre.

Eksempeler på er Petjerska lavra i Kyiv (, ), grundlagt af munkene Feodosij Petjerskij og Antonij Petjerskij, og Troitse-Sergijeva lavra (, ), grundlagt af munken Sergij Radonesjskij.

Kijevo-Petjerska blev lavra i 1688 og Troitse-Sergijeva blev udråbt som lavra i 1744 af Elisabeth af Rusland.

Referencer

Eksterne henvisninger 

Klostre
Den ortodokse kirke
Kirkearkitektur
Stenløse-Veksø Pastorat

Stenløse-Veksø Pastorat er et pastorat i Frederikssund Provsti bestående af Stenløse Sogn og Veksø Sogn, som begge ligger i Egedal Kommune. Kirkekontoret for pastoratet ligger i Stenløse Sognegård ved Stenløse Kirke.

Eksterne kilder

Pastorater i Helsingør Stift
Dab (dans)

Et dab er et dansetrin, hvor danseren gentagne gange trykker hovedet ned ved indersiden af albuen og strækker den anden arm ca. 60 ° i vejret.

Rich The Kid har på YouTube lavet en videogennemgang af det populære dansetrin. Videoen blev uploadet den 7. november 2016 og er blevet set mere end 2 millioner gange.

Oprindelse 

Dab har sin oprindelse på Atlantas hip-hop-scene, men der er uenighed om, hvem der opfandt dansetrinnet.

NFL-quarterback Cam Newton fra Carolina Panthers blev kendt for at udføre dette dansetrin, når han scorede et touchdown i sæsonen 2015-2016.

Se også 
 Cancan
 Nae Nae
 Twerking
 Whip

Kilder

Henvisninger 

Danse
James Corden

James Kimberley Corden, OBE (født 22. august 1978) er en engelsk skuespiller, sanger, forfatter, producer, journalist og TV-vært. Han er vært på The Late Late Show with James Corden indtil foråret 2023. James Corden sagde, at han vil trække sig fra sit CBS-tv-show til foråret næste år, og han kaldte det et "godt tidspunkt at komme videre og se, hvad der ellers kunne være derude."

Tidlige liv 
Corden blev født i Hillingdon, Greater London, og er søn af Margrethe og Malcolm Corden. Hans far var musiker i Royal Air Force band, og hans mor var socialrådgiver. Han voksede op i Hazlemere, Buckinghamshire, og gik i skole på Park Middle School og Holmer Green Upper School. Han har en ældre søster, Andrea Henry, og en yngre søster, Ruth Corden. Han er opvokset med Frelsens Hær-kirken, men betragter ikke længere sig selv som kristen.

Filmografi

Film

TV

Teater

Videospil

Musikvideoer

Diskografi

Singler

Priser og nomineringer

Kilder

Eksterne henvisninger 
 

Selvbiografer fra England
Personer tildelt Officer of the Order of the British Empire
C-EM i curling 2016

C-Europamesterskabet i curling 2016 for herre- og kvindehold var det syvende C-EM i curling gennem tiden. Mesterskabet blev arrangeret af World Curling Federation og afviklet i arenaen Ledena Dvorana Zalog i Ljubljana, Slovenien i perioden 24. april - 1. maj 2016 med deltagelse af 8 kvinde- og 11 herrehold. Både mændene og kvinderne spillede om to ledige pladser ved B-EM senere på året.

Mændenes turnering blev vundet af Estland foran Frankrig, og de to hold kvalificerede sig dermed til B-EM. Bronzemedaljerne gik til Irland. Hos kvinderne gik Hviderusland og Litauen videre til B-EM, mens Østrig sikrede sig bronzemedaljerne.

Mænd 

I mændenes turnering spillede 11 hold om to pladser ved B-EM senere på året i Glasgow, Skotland. Holdene spillede først et grundspil alle-mod-alle, hvorefter de fire bedste hold gik videre til slutspillet, der blev afviklet som et Page playoff.

Grundspil

Slutspil 

Slutspillet havde deltagelse af de fire bedste hold fra grundspillet og afvikledes som et Page playoff. Holdene, der sluttede som nr. 1 og 2 i grundspillet, Estland og Frankrig, spillede i finalen om førstepladsen og den ene plads ved B-EM. Taberen af finalen gik videre til sølvkampen, hvor holdet spillede mod vinderen af playoff 3/4 om andenpladsen og den sidste ledige plads ved B-EM.

Samlet rangering

Kvinder 

I kvindernes turnering spillede otte hold om to pladser ved B-EM senere på året i Glasgow, Skotland. Holdene spillede først et grundspil alle-mod-alle, hvorefter de fire bedste hold gik videre til slutspillet, der blev afviklet som et Page playoff.

Grundspil

Slutspil 

Slutspillet havde deltagelse af de fire bedste hold fra grundspillet og afvikledes som et Page playoff. Holdene, der sluttede som nr. 1 og 2 i grundspillet, spillede i finalen om førstepladsen og den ene plads ved B-EM. Taberen af finalen gik videre til sølvkampen, hvor holdet spillede mod vinderen af playoff 3/4 om andenpladsen og den anden plads ved B-EM.

Samlet rangering

Kilder / eksterne henvisninger 
 World Curling Federation 
 WCF - Historical Results - Le Gruyère European Curling Championships C-Division 2016 - Men 
 WCF - Historical Results - Le Gruyère European Curling Championships C-Division 2016 - Women

Noter 

2016
Curling i 2016
Curling i Slovenien
Sport i Ljubljana